title: Regulamentul de punere în aplicare (UE) nr. 683/2014 al Comisiei din 20 iunie 2014 de modificare a Regulamentului (UE) nr. 37/2010 în ceea ce privește substanța „clorsulon”  Text cu relevanță pentru SEE

text:
               21.6.2014

               RO

               Jurnalul Oficial al Uniunii Europene

               L 182/17

         REGULAMENTUL DE PUNERE ÎN APLICARE (UE) NR. 683/2014 AL COMISIEI
   din 20 iunie 2014
   de modificare a Regulamentului (UE) nr. 37/2010 în ceea ce privește substanța „clorsulon”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Limita maximă de reziduuri (denumită în continuare „LMR”) pentru substanțele active din punct de vedere farmacologic destinate utilizării în Uniune în medicamentele de uz veterinar pentru animale de la care se obțin produse alimentare sau în produse biocide folosite pentru creșterea animalelor trebuie stabilită în conformitate cu Regulamentul (CE) nr. 470/2009.

               (2)

               Substanțele active din punct de vedere farmacologic și clasificarea acestora în ceea ce privește LMR în produsele alimentare de origine animală sunt stabilite în anexa la Regulamentul (UE) nr. 37/2010 al Comisiei (2).

               (3)

               Substanța clorsulon este inclusă în prezent în tabelul 1 din anexa la Regulamentul (UE) nr. 37/2010 ca substanță permisă pentru bovine în ceea ce privește mușchii, ficatul, rinichii și laptele. Limitele maxime de reziduuri provizorii pentru substanța respectivă aplicabile laptelui de bovine au expirat la data de 1 ianuarie 2014.

               (4)

               S-au furnizat Comitetului pentru medicamente de uz veterinar date suplimentare pe care acesta le-a evaluat, recomandând ca LMR-urile provizorii pentru clorsulon în laptele de bovine să fie stabilite ca definitive.

               (5)

               Prin urmare, rubrica corespunzătoare substanței clorsulon din tabelul 1 din anexa la Regulamentul (UE) nr. 37/2010 ar trebui modificată în consecință.

               (6)

               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iunie 2014.

            Pentru Comisie

            Președintele

         José Manuel BARROSO

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      ANEXĂ
      În tabelul 1 din anexa la Regulamentul (UE) nr. 37/2010, rubrica corespunzătoare substanței „clorsulon” se înlocuiește cu următorul text:

                     Substanță farmacologic activă

                     Reziduu marker

                     Specie animală

                     LMR

                     Țesuturi țintă

                     Alte dispoziții [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Clorsulon

                     Clorsulon

                     Bovine

                     35 μg/kg

                     Mușchi

                     NICIO MENȚIUNE

                     Agenți antiparazitari/Agenți cu acțiune împotriva endoparaziților”

                     100 μg/kg

                     Ficat

                     200 μg/kg

                     Rinichi

                     16 μg/kg

                     Lapte


title: Regulamentul de punere în aplicare (UE) nr. 1249/2011 al Comisiei din 29 noiembrie 2011 privind clasificarea anumitor mărfuri în Nomenclatura combinată

text:
               2.12.2011

               RO

               Jurnalul Oficial al Uniunii Europene

               L 319/39

         REGULAMENTUL DE PUNERE ÎN APLICARE (UE) NR. 1249/2011 AL COMISIEI
   din 29 noiembrie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Comitetul Codului vamal nu a emis un aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 noiembrie 2011.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Aparat portabil alimentat cu baterie pentru captare și înregistrare videofonică, cu dimensiuni de aproximativ 10 × 5,5 × 2 cm (denumit „cameră video de buzunar”), compus din:

                              —

                              un obiectiv și un zoom digital;

                              —

                              un microfon;

                              —

                              un difuzor;

                              —

                              un afișaj LCD cu diagonala ecranului de aproximativ 5 cm (2 inch);

                              —

                              un microprocesor;

                              —

                              o memorie de 2 GB; și

                              —

                              interfețe USB și AV.

                        Aparatul permite numai captarea și înregistrarea fișierelor video sub formă de secvențe de imagini în format MPEG4-AVI. Imaginile sunt înregistrate cu o rezoluție de 640 × 480 pixeli la 30 de cadre pe secundă timp de maximum 2 ore.
                  Secvențele video înregistrate de aparat pot fi transferate către un dispozitiv de prelucrare automată a datelor, prin interfața USB, fără modificarea formatului fișierelor video, sau către o cameră video digitală, un monitor sau un televizor, prin interfața AV.
                  În aparat pot fi transferate fișiere video de la un dispozitiv de prelucrare automată a datelor, prin interfața USB.

                  8525 80 99

                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8525, 8525 80 și 8525 80 99.
                  Întrucât aparatul permite numai înregistrarea videofonică, clasificarea la codul NC 8525 80 30 ca aparat fotografic digital este exclusă. Date fiind caracteristicile sale, aparatul este o cameră video cu înregistrare.
                  Întrucât aparatul permite înregistrarea de fișiere video din alte surse decât camera de televiziune încorporată, clasificarea la codul NC 8525 80 91 drept cameră video cu înregistrare capabilă să înregistreze numai sunetele și imaginile captate de o cameră de televiziune este exclusă.
                  Aparatul trebuie clasificat așadar la codul NC 8525 80 99 ca alte camere video cu înregistrare.


title: Regulamentul de punere în aplicare (UE) nr. 872/2011 al Consiliului din 1 septembrie 2011 privind punerea în aplicare a articolului 16 alineatul (2) din Regulamentul (UE) nr. 204/2011 privind măsuri restrictive având în vedere situația din Libia

text:
               2.9.2011

               RO

               Jurnalul Oficial al Uniunii Europene

               L 227/3

         REGULAMENTUL DE PUNERE ÎN APLICARE (UE) NR. 872/2011 AL CONSILIULUI
   din 1 septembrie 2011
   privind punerea în aplicare a articolului 16 alineatul (2) din Regulamentul (UE) nr. 204/2011 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 204/2011 al Consiliului din 2 martie 2011 privind măsuri restrictive având în vedere situația din Libia (1), în special articolul 16 alineatul (2),
   întrucât, din perspectiva evoluției situației din Libia, ar trebui modificată lista persoanelor fizice și juridice, entităților sau organismelor care fac obiectul măsurilor restrictive prevăzute în anexa III la Regulamentul (UE) nr. 204/2011,
   ADOPTĂ PREZENTUL REGULAMENT:
   Articolul 1
   Mențiunile privind entitățile prevăzute în anexa la prezentul regulament se elimină din lista prevăzută în anexa III la Regulamentul (UE) nr. 204/2011.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 septembrie 2011.

            Pentru Consiliu

            Președintele

         M. DOWGIELEWICZ

      (1)  JO L 58, 3.3.2011, p. 1.

      ANEXĂ

         Entitățile menționate la articolul 1

                  2.

                  Fondul de dezvoltare economică și socială (FDES)

                  8.

                  National Commercial Bank (Banca Comercială Națională)

                  9.

                  Gumhouria Bank

                  10.

                  Sahara Bank

                  11.

                  Azzawia (Azawiya) Refining (Rafinăria Azzawia)

                  12.

                  Ras Lanuf Oil and Gas Processing Company (RASCO) (Întreprinderea de prelucrarea a petrolului și gazului Ras Lanuf)

                  13.

                  Brega

                  14.

                  Sirte Oil Company (Compania petrolieră Sirte)

                  15.

                  Waha Oil Company (Compania petrolieră Waha)

                  17.

                  Tamoil Africa Holdings Limited (cunoscută și sub denumirea de Oil Libya Holding Company)

                  23.

                  First Gulf Libyan Bank

                  25.

                  National Oil Wells and Drilling and Workover Company (cunoscută și sub denumirea de National Oil Wells Chemical and Drilling and Workover Equipment Co sau National Oil Wells Drilling And Workover Equipment Co.)

                  26.

                  North African Geophysical Exploration Company (Compania Nord-africană de Explorări Geofizice) (cunoscută și sub denumirea de NAGECO sau North African Geophysical Exploration)

                  27.

                  National Oil Fields and Terminals Catering Company

                  28.

                  Mabruk Oil Operations

                  30.

                  Harouge Oil Operations (cunoscută și sub denumirea de Harouge sau Veba Oil Libya GmbH)

                  31.

                  Jawaby Property Investment Limited

                  32.

                  Tekxel Limited

                  39.

                  Mediterranean Oil Services Company (cunoscută și sub denumirea de Mediterranean Sea Oil Services Company)

                  40.

                  Mediterranean Oil Services GmbH (cunoscută și sub denumirea de MED OIL OFFICE DUESSELDORF sau MEDOIL)

                  41.

                  Libyan Arab Airlines (Compania aeriană arabă libiană)

                  43.

                  Autoritatea portuară din Tripoli

                  44.

                  Autoritatea portuară din Al Khoms

                  45.

                  Autoritatea portuară din Brega

                  46.

                  Autoritatea portuară din Ras Lanuf

                  47.

                  Autoritatea portuară din Zawia

                  48.

                  Autoritatea portuară din Zuwara

                  49.

                  Al-Sharara Oil Services Company (cunoscută și sub denumirea de Al Sharara, Al-shahara oil service company, Sharara Oil Service Company, Sharara, sau Al-Sharara al-Dhahabiya Oil Service Company).


title: Regulamentul de punere în aplicare (UE) nr. 593/2014 al Comisiei din 3 iunie 2014 de stabilire a unor standarde tehnice de punere în aplicare în ceea ce privește formatul notificării în conformitate cu articolul 16 alineatul (1) din Regulamentul (UE) nr. 345/2013 al Parlamentului European și al Consiliului privind fondurile europene cu capital de risc  Text cu relevanță pentru SEE

text:
               4.6.2014

               RO

               Jurnalul Oficial al Uniunii Europene

               L 165/41

         REGULAMENTUL DE PUNERE ÎN APLICARE (UE) NR. 593/2014 AL COMISIEI
   din 3 iunie 2014
   de stabilire a unor standarde tehnice de punere în aplicare în ceea ce privește formatul notificării în conformitate cu articolul 16 alineatul (1) din Regulamentul (UE) nr. 345/2013 al Parlamentului European și al Consiliului privind fondurile europene cu capital de risc
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 345/2013 al Parlamentului European și al Consiliului din 17 aprilie 2013 privind fondurile europene cu capital de risc (1), în special articolul 16 alineatul (5),
   întrucât:

               (1)

               Articolul 16 alineatul (1) din Regulamentul (UE) nr. 345/2013 prevede că autoritatea competentă din statul membru de origine al unui fond european cu capital de risc (EuVECA) notifică autorităților competente din statele membre gazdă, precum și Autorității Europene pentru Valori Mobiliare și Piețe (ESMA) evenimentele privind pașaportul administratorilor fondurilor cu capital de risc eligibile. Articolul 21 alineatul (3) din Regulamentul (UE) nr. 345/2013 prevede, de asemenea, că autoritatea competentă din statul membru de origine informează autoritățile competente din statul membru gazdă cu privire la eliminarea administratorului EuVECA din registru.

               (2)

               Ținând seama de faptul că ESMA nu a elaborat încă un instrument informatic specific pentru efectuarea notificării respective, utilizarea e-mailului este formatul cel mai adecvat pentru acest tip de notificare între autoritățile competente și către ESMA. Prin urmare, ESMA ar trebui să creeze o listă de adrese de e-mail relevante, care să fie adusă la cunoștința tuturor autorităților competente.

               (3)

               Prezentul regulament se bazează pe proiectul de standarde tehnice de punere în aplicare transmis Comisiei de către ESMA.

               (4)

               Având în vedere domeniul de aplicare și impactul limitate ale formatului de notificare și ținând seama de faptul că numai autoritățile competente vor utiliza formularul specific stabilit, ESMA nu a efectuat consultări publice cu privire la introducerea acestui format al notificării. ESMA a solicitat avizul Grupului părților interesate din domeniul valorilor mobiliare și al piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (2),

         ADOPTĂ PREZENTUL REGULAMENT:
   Articolul 1
   Obiect
   Prezentul regulament stabilește formatul notificării între autoritățile competente și către ESMA a informațiilor în materie de supraveghere referitoare la aspectele prevăzute la articolul 16 alineatul (1) și la articolul 21 alineatul (3) din Regulamentul (UE) nr. 345/2013.
   Articolul 2
   Formatul notificării
   Autoritatea competentă a statului membru de origine a unui Fond european cu capital de risc notifică prin e-mail autorităților competente ale statelor membre gazdă și ale ESMA aspectele prevăzute la articolul 16 alineatul (1) și la articolul 21 alineatul (3) din Regulamentul (UE) nr. 345/2013, prin completarea formularului stabilit în anexa la prezentul regulament.
   Articolul 3
   Lista adreselor de e-mail
   Fiecare autoritate competentă comunică Autorității Europene pentru Valori Mobiliare și Piețe adresa de e-mail relevantă pentru notificarea informațiilor în materie de supraveghere.
   ESMA aduce la cunoștința tuturor autorităților competente lista adreselor de e-mail relevante, inclusiv adresa de e-mail relevantă a ESMA.
   Articolul 4
   Intrare în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 iunie 2014.

            Pentru Comisie

            Președintele

         José Manuel BARROSO

      (1)  JO L 115, 25.4.2013, p. 1.

      (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității Europene de Supraveghere (Autoritatea Europeană pentru Valori Mobiliare și Piețe) (JO L 331, 15.12.2010, p. 84).

      ANEXĂ
      Notificarea înregistrării unui administrator pentru un Fond european de capital de risc (EuVECA) sau actualizarea informațiilor deja notificate


title: Regulamentul de punere în aplicare (UE) 2016/686 al Comisiei din 3 mai 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               4.5.2016

               RO

               Jurnalul Oficial al Uniunii Europene

               L 118/1

         REGULAMENTUL DE PUNERE ÎN APLICARE (UE) 2016/686 AL COMISIEI
   din 3 mai 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 mai 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  203,5

                  MA

                  94,1

                  SN

                  225,9

                  TR

                  84,9

                  ZZ

                  152,1

                  0707 00 05

                  MA

                  83,2

                  TR

                  137,2

                  ZZ

                  110,2

                  0709 93 10

                  MA

                  95,4

                  TR

                  133,6

                  ZZ

                  114,5

                  0805 10 20

                  EG

                  51,1

                  IL

                  84,3

                  MA

                  61,6

                  TR

                  37,1

                  ZZ

                  58,5

                  0805 50 10

                  BR

                  116,1

                  MA

                  135,4

                  TR

                  130,3

                  ZA

                  143,4

                  ZZ

                  131,3

                  0808 10 80

                  AR

                  111,2

                  BR

                  96,0

                  CL

                  114,8

                  CN

                  73,3

                  NZ

                  135,2

                  US

                  225,3

                  ZA

                  97,6

                  ZZ

                  121,9

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 580/2013 al Comisiei din 17 iunie 2013 de înregistrare a unei denumiri în Registrul denumirilor de origine protejate și al indicațiilor geografice protejate [Saucisse de Montbéliard (IGP)]

text:
               21.6.2013

               RO

               Jurnalul Oficial al Uniunii Europene

               L 169/28

      REGULAMENTUL DE PUNERE ÎN APLICARE (UE) NR. 580/2013 AL COMISIEI

   din 17 iunie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Saucisse de Montbéliard (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 6 alineatul (2) din Regulamentul (CE) nr. 510/2006, cererea de înregistrare a denumirii „Saucisse de Montbéliard” depusă de Franța a fost publicată în Jurnalul Oficial al Uniunii Europene
                   (3).

               (3)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, denumirea „Saucisse de Montbéliard” trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 iunie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO C 285, 21.9.2012, p. 18.

      ANEXĂ
      Produse agricole destinate consumului uman enumerate în anexa I la tratat:

         Clasa 1.2.   Produse din carne (fierte, sărate, afumate etc.)

      FRANȚA
      Saucisse de Montbéliard (IGP)


title: Regulamentul de punere în aplicare (UE) nr. 835/2014 al Comisiei din 31 iulie 2014 de înregistrare a unei denumiri în Registrul specialităților tradiționale garantate [Филе Елена (File Elena) (STG)]

text:
               1.8.2014

               RO

               Jurnalul Oficial al Uniunii Europene

               L 230/8

         REGULAMENTUL DE PUNERE ÎN APLICARE (UE) NR. 835/2014 AL COMISIEI
   din 31 iulie 2014
   de înregistrare a unei denumiri în Registrul specialităților tradiționale garantate [Филе Елена (File Elena) (STG)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (b) din Regulamentul (UE) nr. 1151/2012, cererea de înregistrare a denumirii „Филе Елена” (File Elena), depusă de Bulgaria, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Филе Елена” (File Elena) trebuie prin urmare înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 iulie 2014.

            Pentru Comisie

            Președintele

         José Manuel BARROSO

      (1)  JO L 343, 14.12.2012, p. 1.

      (2)  JO C 70, 8.3.2014, p. 6.

      ANEXĂ
      Produse agricole destinate consumului uman enumerate în anexa I la tratat:

         Clasa 1.2. Produse din carne (fierte, sărate, afumate etc.)

      BULGARIA
      Филе Елена (File Elena) (STG)


title: Regulamentul de punere în aplicare (UE) 2015/34 al Comisiei din 9 ianuarie 2015 de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 5 și 6 ianuarie 2015 în cadrul contingentului tarifar tunisian și de suspendare a eliberării licențelor de import pentru luna ianuarie 2015

text:
               10.1.2015

               RO

               Jurnalul Oficial al Uniunii Europene

               L 6/4

         REGULAMENTUL DE PUNERE ÎN APLICARE (UE) 2015/34 AL COMISIEI
   din 9 ianuarie 2015
   de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 5 și 6 ianuarie 2015 în cadrul contingentului tarifar tunisian și de suspendare a eliberării licențelor de import pentru luna ianuarie 2015
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Articolul 3 alineatele (1) și (2) din Protocolul nr. 1 (3) la Acordul euro-mediteranean de stabilire a unei asocieri între Comunitatea Europeană și statele membre ale acesteia, pe de o parte, și Republica Tunisiană, pe de altă parte (4), deschide un contingent tarifar, cu taxe vamale zero, pentru importul de ulei de măsline netratat care se încadrează la codurile NC 1509 10 10 și 1509 10 90, obținut în întregime în Tunisia și transportat din această țară direct în Uniunea Europeană, într-o limită prevăzută pentru fiecare an.

               (2)

               Articolul 2 alineatul (2) din Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (5) prevede anumite limite cantitative lunare pentru eliberarea licențelor de import.

               (3)

               În conformitate cu articolul 3 alineatul (1) din Regulamentul (CE) nr. 1918/2006, autoritățile competente au primit cereri de acordare a licențelor de import pentru o cantitate totală care depășește limita prevăzută pentru luna februarie la articolul 2 alineatul (2) din regulamentul menționat.

               (4)

               În aceste condiții, Comisia trebuie să stabilească un coeficient de atribuire care să permită eliberarea licențelor proporțional cu cantitatea disponibilă.

               (5)

               Limita corespunzătoare lunii ianuarie fiind deja atinsă, nu se mai poate elibera nicio licență de import pentru luna în cauză,

         ADOPTĂ PREZENTUL REGULAMENT:
   Articolul 1
   Cererile de licențe de import depuse în perioada cuprinsă între 5 și 6 ianuarie 2015, în temeiul articolului 3 alineatul (1) din Regulamentul (CE) nr. 1918/2006, fac obiectul unui coeficient de atribuire de 5,743660 %.
   Eliberarea licențelor de import pentru cantitățile solicitate începând cu 7 ianuarie 2015 se suspendă pentru ianuarie 2015.
   Articolul 2
   Prezentul regulament intră în vigoare la 10 ianuarie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 ianuarie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 238, 1.9.2006, p. 13.

      (3)  JO L 97, 30.3.1998, p. 57.

      (4)  JO L 97, 30.3.1998, p. 2.

      (5)  JO L 365, 21.12.2006, p. 84.


title: Regulamentul de punere în aplicare (UE) 2017/129 al Comisiei din 25 ianuarie 2017 de modificare a Regulamentului de punere în aplicare (UE) nr. 743/2013 de introducere a măsurilor de protecție privind importurile de moluște bivalve din Turcia destinate consumului uman, în ceea ce privește perioada de aplicare a acestuia (Text cu relevanță pentru SEE. )

text:
               26.1.2017

               RO

               Jurnalul Oficial al Uniunii Europene

               L 21/99

         REGULAMENTUL DE PUNERE ÎN APLICARE (UE) 2017/129 AL COMISIEI
   din 25 ianuarie 2017
   de modificare a Regulamentului de punere în aplicare (UE) nr. 743/2013 de introducere a măsurilor de protecție privind importurile de moluște bivalve din Turcia destinate consumului uman, în ceea ce privește perioada de aplicare a acestuia
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (6),
   întrucât:

               (1)

               Regulamentul de punere în aplicare (UE) nr. 743/2013 al Comisiei (2) a fost adoptat deoarece auditurile efectuate de serviciul de audit al Comisiei au identificat deficiențe în Turcia în ceea ce privește aplicarea controalelor oficiale ale producției de moluște bivalve destinate exportului către Uniune și deoarece statele membre au raportat transporturi neconforme de moluște bivalve provenite din Turcia, care nu îndeplineau standardele microbiologice ale Uniunii.

               (2)

               Ultimul audit efectuat de serviciul de audit al Comisiei, care a avut loc în septembrie 2015, a identificat deficiențe semnificative încă existente în sistemul de control al moluștelor bivalve destinate exportului către Uniune. Autoritățile competente din Turcia au prezentat informații cu privire la măsurile corective inițiate pentru soluționarea deficiențelor respective. Cu toate acestea, unele dintre aceste deficiențe sunt încă prezente, în special în ceea ce privește performanța laboratoarelor. Având în vedere caracteristicile produselor în cauză, înainte de a putea fi luată în considerare o eventuală eliminare a măsurilor, este necesar un audit de urmărire subsecventă.

               (3)

               Prin urmare, termenul de aplicare a Regulamentului de punere în aplicare (UE) nr. 743/2013 ar trebui modificat în consecință.

               (4)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   La articolul 5 al doilea paragraf din Regulamentul de punere în aplicare (UE) nr. 743/2013, data „31 decembrie 2016” se înlocuiește cu data „31 decembrie 2017”.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 ianuarie 2017.

            Pentru Comisie

            Președintele

         Jean-Claude JUNCKER

      (1)  JO L 24, 30.1.1998, p. 9.

      (2)  Regulamentul de punere în aplicare (UE) nr. 743/2013 al Comisiei din 31 iulie 2013 de introducere a măsurilor de protecție privind importurile de moluște bivalve din Turcia destinate consumului uman (JO L 205, 1.8.2013, p. 1).


title: Regulamentul de punere în aplicare (UE) 2017/66 al Comisiei din 14 decembrie 2016 privind autorizarea acidului tanic ca aditiv furajer pentru toate speciile de animale (Text cu relevanță pentru SEE. )

text:
                  17.1.2017

                  RO

                  Jurnalul Oficial al Uniunii Europene

                  L 13/259

            REGULAMENTUL DE PUNERE ÎN APLICARE (UE) 2017/66 AL COMISIEI
      din 14 decembrie 2016
      privind autorizarea acidului tanic ca aditiv furajer pentru toate speciile de animale
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați hranei pentru animale, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

                  (2)

                  În conformitate cu Directiva 70/524/CEE, acidul tanic a fost autorizat fără limită de timp ca aditiv furajer pentru toate speciile de animale. Produsul respectiv a fost înscris ulterior în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

                  (3)

                  În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, a fost depusă o cerere pentru reevaluarea acidului tanic ca aditiv furajer pentru toate speciile de animale. Solicitantul a cerut ca aditivul respectiv să fie clasificat în categoria de aditivi„aditivi senzoriali”. Cererea în cauză a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (4)

                  Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 11 septembrie 2014 (3) că, în condițiile propuse de utilizare în hrana pentru animale, această substanță nu are efecte adverse asupra sănătății animale și umane sau asupra mediului. Autoritatea a concluzionat, de asemenea, că funcția acidului tanic în hrana pentru animale este similară cu cea din cazul utilizării în produsele alimentare. Autoritatea concluzionase deja că, în cazul produselor alimentare, acidul tanic este eficace, deoarece le intensifică mirosul și palatabilitatea. Prin urmare, concluzia poate fi extrapolată la hrana pentru animale.

                  (5)

                  Pentru a face posibil un control mai bun, ar trebui prevăzute restricții și condiții. Întrucât nu se impune, din motive de siguranță, stabilirea unui conținut maxim și ținând seama de reevaluarea realizată de autoritate, ar trebui indicat pe eticheta aditivului un conținut recomandat. Dacă se depășește acest conținut, ar trebui indicate anumite informații pe eticheta preamestecurilor, a hranei combinate pentru animale și a materiilor prime destinate hranei pentru animale.

                  (6)

                  Concluzia autorității este aceea că, în lipsa unor date referitoare la siguranța utilizatorilor, acidul tanic ar trebui considerat ca potențial periculos pentru căile respiratorii, piele, ochi și mucoase. În consecință, ar trebui luate măsuri de protecție adecvate. Autoritatea consideră că nu sunt necesare cerințe specifice pentru monitorizarea ulterioară introducerii pe piață. Aceasta a verificat, de asemenea, raportul privind metoda de analiză a aditivilor furajeri în hrana pentru animale, transmis de laboratorul de referință înființat prin Regulamentul (CE) nr. 1831/2003.

                  (7)

                  Evaluarea substanței în cauză arată că sunt îndeplinite condițiile de autorizare, astfel cum sunt prevăzute la articolul 5 din Regulamentul (CE) nr. 1831/2003. În consecință, utilizarea acidului tanic ar trebui autorizată conform specificațiilor din anexa la prezentul regulament.

                  (8)

                  Deoarece niciun motiv de siguranță nu impune aplicarea imediată a modificărilor condițiilor de autorizare a acidului tanic, este necesar să se prevadă o perioadă de tranziție pentru a permite părților interesate să se pregătească să îndeplinească noile cerințe care decurg din autorizare.

                  (9)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Autorizare
      Substanța menționată în anexă, aparținând categoriei de aditivi „aditivi senzoriali” și grupei funcționale „compuși aromatizanți”, este autorizată ca aditiv furajer destinat hranei pentru animale, în condițiile stabilite în anexa respectivă.
      Articolul 2
      Măsuri tranzitorii
      (1)   Substanța cu specificațiile din anexă și preamestecurile care conțin substanțele respective și care sunt produse și etichetate înainte de 6 august 2017 în conformitate cu normele aplicabile înainte de 6 februarie 2017 pot fi introduse în continuare pe piață și utilizate până la epuizarea stocurilor existente.
      (2)   Hrana combinată pentru animale și materiile prime destinate hranei pentru animale care conțin substanța cu specificațiile din anexă, care sunt produse și etichetate înainte de 6 februarie 2018 în conformitate cu normele aplicabile înainte de 6 februarie 2017 pot fi introduse în continuare pe piață și utilizate până la epuizarea stocurilor existente dacă sunt destinate animalelor de la care se obțin produse alimentare.
      (3)   Hrana combinată pentru animale și materiile prime destinate hranei pentru animale care conțin substanța cu specificațiile din anexă, care sunt produse și etichetate înainte de 6 februarie 2019 în conformitate cu normele aplicabile înainte de 6 februarie 2017 pot fi introduse în continuare pe piață și utilizate până la epuizarea stocurilor existente dacă sunt destinate animalelor de la care nu se obțin produse alimentare.
      Articolul 3
      Intrarea în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 14 decembrie 2016.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

         (3)  EFSA Journal 2014;12(10):3828.

         ANEXĂ

                     Numărul de identificare al aditivului

                     Numele deținătorului autorizației

                     Aditivul

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     mg de substanță activă/kg de hrană completă pentru animale cu un conținut de umiditate de 12 %

                        Categorie: Aditivi senzoriali. Grupă funcțională: Compuși aromatizanți

                     2b16080

                     —

                     Acid tanic

                        Compoziția aditivului

                     Acid tanic

                        Caracterizarea substanței active

                     Acid tanic
                     Produs prin extracție din diferite plante.
                     Puritate: min. 93 % raportat la substanța uscată
                     Formula chimică: C76H52O46

                     Numărul CAS: 72401-53-7
                     Nr. FLAVIS: 16.080

                        Metoda de analiză
                         (1)

                     Pentru determinarea acidului tanic în aditivul furajer:
                     Teste calitative colorimetrice sau de precipitare (Ph. Eur. a 6-a ediție, monografia 1477) și metodă cantitativă gravimetrică (monografia acidului tanic FAO JECFA).
                     Pentru identificarea acidului tanic (ca acid galic) în preamestecuri de aromatizanți:
                     Cromatografie lichidă de înaltă performanță cu fază inversată cuplată la un detector de UV (RP-HPLC-UV).

                     Toate speciile de animale

                     —

                     —

                     —

                                 1.

                                 Aditivul se adaugă în hrana pentru animale sub formă de preamestec.

                                 2.

                                 În instrucțiunile de utilizare a aditivului și a preamestecurilor, se precizează condițiile de depozitare și de stabilitate.

                                 3.

                                 Conținutul maxim recomandat de substanță activă este: 15 mg/kg de hrană completă pentru animale cu un conținut de umiditate de 12 %.

                                 4.

                                 Pe eticheta aditivului se indică următoarele:
                                 „Conținutul maxim recomandat de substanță activă al hranei complete pentru animale cu un conținut de umiditate de 12 %: 15 mg/kg”.

                                 5.

                                 Grupa funcțională, numărul de identificare, denumirea și cantitatea adăugată de substanță activă se indică pe eticheta preamestecurilor, a materiilor prime destinate hranei pentru animale și a hranei combinate pentru animale, dacă următorul conținut de substanță activă din hrana completă pentru animale cu un conținut de umiditate de 12 % este depășit: 15 mg/kg.

                                 6.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de contact cu pielea sau cu ochii. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează purtând echipament individual de protecție, inclusiv ochelari de protecție și mănuși.

                     6 februarie 2027

            (1)  Detalii ale metodelor de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports